ורקה סרדוצ'קה נבחרה לייצג את אוקראינה באירוויזיון 2007 עם השיר "Dancing Lasha Tumbai". עם זאת, נטען כי השיר מכיל סאבטקסט פוליטי, כולל התייחסות במילותיו למאידאן נזאלז'נוסטי (אתר הפגנות המהפכה הכתומה), וכי הביטוי "Lasha Tumbai" נשמע פונטית כ-"להתראות רוסיה". סרדוצ'קה הכחישה את הטענות הללו, וטען כי הביטוי "Lasha Tumbai" הוא ביטוי ממונגולית שאומר "חמאה מגולגלת". בתוכנית האירוח הרוסית, "Пусть говорят", ששודרה בערוץ הראשון ברוסיה, ממש לאחר גמר התחרות, הסביר דובר מונגולית כי הביטוי "Lasha Tumbai" לא קיים בכלל במונגולית. מאוחר יותר, הצהירה סרדוצ'קה כי "Lasha Tumbai" היה ביטוי חסר משמעות שנועד לחרוז עם מילים אחרות בשיר.